
ΠΕΝΤΑΗΜΕΡΗ ΑΕΡΟΠΟΡΙΚΗ ΕΚΔΡΟΜΗ  9-13/11/2026
ΠΟΡΤΟΓΑΛΙΑ !    
1η Ημέρα: Πτήση το πρωί από Μεσόγεια για Λισαβόνα.Άφιξη στις 10:00 και άμεση αναχώρηση, μέσω Ναζαρέ που ο πληθυσμός του έχει αντικαταστήσει την αλιευτική δραστηριότητα για τον τουρισμό ως πηγή εισοδήματος. Έχει όμορφες παραλίες με λευκή άμμο και κρυστάλλινα νερά που είναι ιδανικά για σέρφινγκ. Ο Ατλαντικός σε αυτήν την περιοχή σχηματίζει το λεγόμενο Φαράγγι Ναζαρέ. Εκεί θα γευματήσουμε και θα κάνουμε στάση στο Αβέιρο, που είναι μια πόλη έκπληξη, γνωστή για τα κανάλια της και τα πολύχρωμα σκάφη (barcos moliceiros) που  θυμίζουν γόνδολες. Λόγω αυτών των ομοιοτήτων, αυτή η πορτογαλική πόλη-λιμάνι συγκρίνεται με τη Βενετία. Τέλος άφιξη στο Πόρτο την χρωματιστή πόλη και την δεύτερη μεγαλύτερη της Πορτογαλίας.  Βρίσκεται στα Βόρεια της χώρας και έχει ενταχθεί στον κατάλογο των Μνημείων  Παγκόσμιας Κληρονομιάς της UNESCO το 1996. Το κλίμα της πόλης είναι ήπιο και τον  χειμώνα.  Σπάνια χιονίζει ενώ το καλοκαίρι δεν είναι πολύ θερμό. Τακτοποίηση στο ξενοδοχείο, διανυκτέρευση.
2η Ημέρα:  Μετά το πρωινό στο ξενοδοχείο, αναχώρηση για την σημερινή μας ξενάγηση. Παλάτια, Καθεδρικούς Ναούς, μνημεία, πλατείες θα δούμε στην όμορφη παραθαλάσσια πόλη. Επιστροφή στο ξενοδοχείο, ελεύθερο απόγευμα και διανυκτέρευση.
3η Ημέρα: Πρωινό και αναχώρηση από το ξενοδοχείο με στάσεις στην Κόιμπρα, μια όμορφη φοιτητούπολη της Πορτογαλίας και έχει περισσότερους από 100.000 κατοίκους. Είναι αρκετά σημαντική, μιας και ήταν η πρωτεύουσα της Πορτογαλίας για περίπου 100  χρόνια. Η πόλη αναπτύχθηκε, κυρίως λόγω του πανεπιστημίου της Κοΐμπρα που ιδρύθηκε το 1290. Κάποτε και για περισσότερο από έναν αιώνα και συγκεκριμένα από το 1139 μέχρι το 1260 μ.Χ. περίπου ήταν η Κοΐμπρα. Η ηλιόλουστη πορτογαλική πόλη, που είναι γνωστή και ως η «μητρόπολη της διανόησης». Επόμενη στάση στην Όμπιδος. Έχει πληθυσμό γύρω στους 3.100 κατοίκους και αποτελεί έδρα του ομώνυμου δήμου  (concelho) στην επαρχία Λέιρια. Το όνομα της πόλης πιθανότατα προέρχεται από το  Μεσαιωνικό κάστρο της και το λατινικό oppidum, που σημαίνει οχυρωμένη πόλη, άστυ, εντός των τειχών. Τέλος άφιξη στην Λισαβόνα, όπου και θα έχουμε μια συνοπτική και πανοραμική περιήγηση της πρωτεύουσας. Τακτοποίηση στο ξενοδοχείο (5 λεπτά με τα πόδια από το υπέροχο μουσείο τέχνης Galouste Gulbenkian και 10 λεπτά από το Ισπανικό πολυκατάστημα El Corte Ingles), διανυκτέρευση.
4η Ημέρα: Μετά το πρωινό στο ξενοδοχείο, αναχώρηση για την σημερινή μας ξενάγηση στην πόλη. Το κάστρο του Σάου Ζορζ και ο καθεδρικός ναός της Λισαβόνας βρίσκονται σε έναν από τους επτά λόφους της Λισαβόνας, στα ανατολικά του Μπάισα. Η παλαιότερη περιοχή της πόλης είναι η Αλφάμα, κοντά στον Τάγο, γεγονός το οποίο την έχει καταστήσει σχετικά άτρωτη από τους διάφορους σεισμούς. Άλλα μνημεία της πόλης: η Πράσα ντου Κουμέρσιου (Praça do Comércio - Πλατεία Εμπορίου), πλατεία Ροσίου (Rossio), πλατεία Restauradores, ανελκυστήρας Σάντα Ζούστα (Elevador de Santa Justa), ένας ανελκυστήρας στο στυλ γοτθικής αναγέννησης, που κατασκευάσθηκε περί το 1900 για να συνδέσει το Μπάισα και το Μπάιρρου Άλτου, το μοναστήρι των Ζερόνιμος. Η πόλη της Λισαβόνας είναι πλούσια σε γοτθική και μπαρόκ αρχιτεκτονική, καθώς και σε μεταμοντέρνες κατασκευές. Η πόλη διασχίζεται, επίσης, από τις μεγάλες λεωφόρους και τα μνημεία κατά μήκος αυτών των κύριων οδών, ιδιαίτερα στις ανώτερες περιοχές. Από τα μουσεία της πόλης ξεχωρίζουν τα: Museu Nacional de Arte Antiga (Εθνικό Μουσείο Αρχαίας Τέχνης), Museu dos Azulejos (Μουσείο των Μωσαϊκών Κεραμιδιών πορτογαλικού στιλ), Museu Calouste Gulbenkian (Μουσείο Καλούστ Γκουλμπενκιάν, που περιέχει ποικίλες συλλογές αρχαίας και μοντέρνας τέχνης), το Oceanario de Λισαβόνα (Ενυδρείο της Λισαβόνας, το μεγαλύτερο στην Ευρώπη), το Museu do Design at Centro Cultural de Belém (Μουσείο Ντιζάιν, στο Μπελέμ), το Museu Nacional dos Coches (Εθνικό Μουσείο Βασιλικών Αμαξών, που περιέχει τη μεγαλύτερη συλλογή βασιλικών αμαξών στον κόσμο) και το Museu da Farmácia (Μουσείο Φαρμάκων). Το 1994 ήταν η «ευρωπαϊκή πρωτεύουσα πολιτισμού»     Θα δούμε την Σίντρα, ένα πανέμορφο χωριό αρκετά κοντά στη Λισαβώνα με ωραία φύση και πλούσια ιστορία. Είναι ένα από τα ωραιότερα μέρη στην Πορτογαλία και σίγουρα αξίζει να το επισκεφτούμε. Ένα μέρος που είναι εύκολα και προσφέρει παλάτια παραμυθιού που δεν μοιάζουν με κανένα άλλο, και πάνω απ'όλα πολλή  ιστορία και πολιτισμό της Πορτογαλίας. Στην συνέχεια στο Κασκάις ένα άλλο μέρος που σήμερα είναι πολύ τουριστικό και προσφέρει μια υπέροχη παραλία. Η πόλη έχει θέα σε έναν κόλπο που ανοίγει στον Ατλαντικό Ωκεανό, που αποτελεί παραθαλάσσιο προορισμό για πολλούς. Η πόλη ήταν για χρόνια το καταφύγιο της ισπανικής βασιλικής οικογένειας. Και σήμερα εξακολουθεί να είναι ένα μέρος όπου οι ανώτερες τάξεις περνούν το καλοκαίρι, καθώς και ένας τέλειος τουριστικός προορισμός λόγω της εγγύτητάς του με τη Λισαβόνα. Θα δούμε ό, τι μπορούμε να επισκεφθούμε και να απολαύσουμε στην πορτογαλική πόλη Cascais. Έπειτα στο παραλιακό κοσμοπολίτικο Εστορίλ. Μνημεία, αγάλματα, γκαλερί τέχνης.                       Τέλος Cabo da Roca :Το μέρος που κάποτε ήταν το τέλος του κόσμου! Γνωρίζατε ότι το δυτικότερο σημείο της ηπειρωτικής Ευρώπης βρίσκεται στην Πορτογαλία; Πρόκειται για ένα ακρωτήρι που συμπεριλαμβάνεται στο εθνικό πάρκο της Σίντρα (parque natural de sintra-cascais) και ονομάζεται Cabo da Roca που στα πορτογαλικά σημαίνει το βραχώδης ακρωτήρι. Στην άκρη αυτού του ακρωτηρίου βρίσκεται ένας τεράστιος βράχος, πάνω στον οποίο στέκει αγέρωχος ο ομώνυμος φάρος Κάμπο ντα Ρόκα (Farol do Cabo da Roca). Η κατασκευή του φάρου ξεκίνησε το 1758 και ολοκληρώθηκε το 1772. Ωστόσο, το 1843 άλλαξε ριζικά την εμφάνιση του. Αυτός ο πανέμορφος φάρος της Πορτογαλίας έχει ύψος 22 μέτρων και το φως που εκπέμπει μπορεί να φτάσει τα 48 χιλιόμετρα! Επιστροφή στο ξενοδοχείο, ελεύθερο απόγευμα και διανυκτέρευση.

5η Ημέρα: Μετά το πρωινό, αναχώρηση από το ξενοδοχείο όπου κατευθυνόμαστε για να επισκεφτούμε το Μπελέμ, βασιλική και ευγενής συνοικία της Λισαβόνας. Αυτή η περιοχή φιλοξενεί επίσης πολλά κολέγια και πανεπιστήμια και εμβληματικά παλάτια, σιντριβάνια, βοτανικούς κήπους, παιδικές χαρές, πάρκα, διάσημα εστιατόρια και πολιτιστικά μνημεία. Το Μπελέμ φιλοξενεί δύο από τα πιο διάσημα αξιοθέατα της Λισαβόνας: τη Μονή Ιερώνυμου και τον Πύργο Μπελέμ. Η λέξη Belém προέρχεται από την πορτογαλική μετάφραση του «Βηθλεέμ» και μπορεί εύκολα να φανεί ο στενός δεσμός μεταξύ εκκλησίας και κράτους που χαρακτηρίζει την κυριαρχία της Πορτογαλίας για πολλούς αιώνες. Ωστόσο, για μια μέρα στα αξιοθέατα, το Belém διαθέτει πλέον μοντέρνα αρχιτεκτονική και μουσεία που αντιπροσωπεύουν τη σύγχρονη κοινωνία. Το μεσημέρι αναχώρηση για το Αεροδρόμιο της Λισαβόνας, με πτήση στις 14:30 και επιστροφή στα Μεσόγεια.
Τιμή συμμετοχής: 1150 Ευρώ!
* Οι συμμετέχοντες στην εκδρομή θα πρέπει να φέρουν ταυτότητα νέου τύπου μέχρι 10 ετών, με λατινικούς χαρακτήρες (ή διαβατήρια).
* Οι συμμετοχές θα δηλωθούν από την 25/09/26 με προκαταβολή του ποσού των 500Ε, και η εξόφληση έως την 16/10/26.



Περιλαμβάνονται:
Αεροπορικά εισιτήρια οικονομικής θέσης ΑΘΗΝΑ – ΛΙΣΑΒΟΝΑ – ΑΘΗΝΑ.                                                      Φόροι αεροδρομίων και επίναυλος καυσίμων.                                                                                                         Διαμονή σε επιλεγμένα ξενοδοχεία 4 αστέρων με πρωινό μπουφέ καθημερινά.               Πόρτο: Acta the avenue hotel & Λισαβόνα: Marques de sa hotel.                                                      Μεταφορές από και προς αεροδρόμιο και περιηγήσεις.                                                                    Ξεναγήσεις σύμφωνα με το πρόγραμμα με τοπικό Ελληνόφωνο ξεναγό.                                                                                       Φ.Π.Α.                                                                                                                                                               Ασφάλεια ταξιδίου (αστικής ευθύνης)
Δέν περιλαμβάνονται:
Ότι προαιρετικό και προσωπικής επιλογής-  ποτά- φιλοδωρήματα κλπ.                                                                              Διαφορά χρέωσης ξενοδοχείου με διαμονή σε μονόκλινο δωμάτιο 220 Ευρώ.                                                             Φόροι δημοτικοί θα πληρωθούν στα ξενοδοχεία, (3 ευρώ στο Πόρτο και 4 στην Λισαβόνα).                                                                                                                          Είσοδοι σε μουσεία και χώρους με είσοδο, όπως και απαραίτητα-υποχρεωτικά οι συσκευές ακρόασης ξεναγήσεων 12 ευρώ συνολικά.

